[{"text_idx": "#000001", "text": "Seren newydd seiclo yng Nghymru"}, {"text_idx": "#000005", "text": "Fy enw i yw Eluned King, rwy'n dod a Abertawe ond ar y foment rydw i'n byw ym Manceinion fel ran o di\u0302m seiclo dan 23 Prydain. Fe wnes i ddechrau seiclo gyda Towy Riders yng Nghaerfyrddin yn tua 6 oed. Trwy hynni fe wnes i ddechrau rasio rasys lleol ac yna ymarfer gyda thi\u0302m Cymru yn felodrom Casnewydd. Ers 16 oed rydw i wedi bod yn rhan o di\u0302m Beicio Prydain a wedi rasio ym Mhencampwriaeth y Byd ac Ewrop ar y trac ac ar y rhewl. Fe wnes i symud lan i Fanceinion yn Hydref 2020 ac ers hynny rydw i wedi bod llawn amser yn seiclo."}, {"text_idx": "#000006", "text": "Mi wyt ti wedi bod yn canolbwyntio ar y rasys undydd hyd yn hyn eleni, a tithau wedi llwyddo mewn rasys cyfatebol i reidwyr iau yn ogystal ag ennill pencampwriaethau Prydain; wyt ti\u2019n credu fod dy rinweddau di\u2019n siwtio\u2019r math yna o ras?"}, {"text_idx": "#000007", "text": "Gobeithio! Roeddwn i wir wedi joio y rasys yma eleni er bod nhw i gyd yn hynod galed. Rydw i\u2019n ymwybodol am y blynydoedd nesaf bydd yn galed i gystadlu ar y lefel uchaf ond gyda pheth gwaith a gobeithio peth lwc hefyd, byddai\u2019n gallu bod yn gystadleuol rhywbryd yn y dyfodol. Mae\u2019r rasio ym Mhrydain a Gwlad Belg wir yn siwtio fi gan fy mod i\u2019n hoffi rasys caled sydd yn nodweddiadol i\u2019r gwledydd yma, ond rydw i hefyd moen gweld siwd gallai ddatblygu yn rasys aml-gymal gan fy mod i heb eto wedi neud un ar y lefel proffesiynol."}, {"text_idx": "#000009", "text": "Rydw i wastad wedi moen camu i fyny i dim broffesiynol ar yr heol a phan wnes i siarad gyda Le Col-Wahoo am y tro cyntaf roedd hi\u2019n glir mai dyma oedd y tim orau i fi gario mlaen datblygu gyda am o leiaf y dwy flynedd nesaf. Mae\u2019r cam i fyny o rasio ieuenctid neu rasio ym Mhrydain i gymharu gyda rasio ar y cyfandir yn enfawr. Un peth mawr yw yn amlwg y pellter, i gymharu gyda 80km rydw i\u2019n rasio 160km yn aml nawr, ond rwy\u2019n credu mai\u2019r gwahaniaeth mwyaf yw\u2019r nifer o bobl ar y lefel uchaf. Mae bob tim yn gystadleuol, pe bai\u2019n rasio i fod yn y dihangiad neu i fod yn y tim cyntaf mewn i sector neu dringfa. Ar y lefel uchaf yn amlwg dim ond 10 beicwraig sydd eisioes gallu ennill y rasys fwyaf, ond ar y lefel o dan mae pawb yn ysu i dorri mewn i\u2019r grwp yma, ac yn y diwedd mae lefel cyffredinol y peloton yn cynyddu."}, {"text_idx": "#000010", "text": "Dweud wrthon ni fymryn mwy am dy brofiad di o Paris-Roubaix; mae\u2019n un o\u2019r rasys mwyaf enwog ar y calendr, ac yn un o\u2019r rasys anoddaf ar y calendr. Mae\u2019n siwr ei fod o wedi bod yn brofiad anhygoel gwneud ras o\u2019r fath mor ifanc, yn enwedig o ystyried mai dim ond ers llynnedd mae\u2019r ras wedi bodoli?"}, {"text_idx": "#000011", "text": "Roedd Roubaix yn wych, yn anffodus nes i gwympo cyn y sector gyntaf o \u2018cobbles\u2019 a fe wnes i gael anaf i fy llaw ac fy asennau. O sector 17 i\u2019r diwedd (mae\u2019r sectorau yn cyfri lawr o 17 i 1), roedd dal 90km i rasio ac roeddwn i yn barod tu ol yr holl geir. Fe wnes i feicio rhan fwyaf o\u2019r ffordd i\u2019r felodrom ar ben fy hunan, yn pasio rheini oedd hefyd wedi cael peth anlwc ond oedd yn camu bant eu beiciau. Dyna\u2019r poen mwyaf dwi wedi cael o\u2019r blaen ar y beic ac roedd adegau roeddwn i ddim yn meddwl roeddwn i mynd i orffen. Ond roedd y torf yn anhygoel, roedd wal o swn ac fe wnaeth gymaint o bobl ddod i weld y ras. Er fy mod i\u2019n ifanc ac rwy\u2019n credu rydw i\u2019n rhy ifanc i rasio rasys megis Roubaix, roedd y profiad yn arbennig. Fe wnes i neud recon go iawn o\u2019r cwrs gyda Mavic tua mis cyn y ras a wedyn un arall gyda cwpl o\u2019r merched wythnos cyn. Rydw i nawr yn gwybod y cwrs yn dda iawn a rwy\u2019n credu yn y blynyddoedd nesaf bydd y dealltwriaeth yma o\u2019r ras yn talu."}, {"text_idx": "#000013", "text": "Rydw i\u2019n iawn ar ol yr anaf, ar ol tri dydd roeddwn i gallu beicio ar y turbo ac wedyn erbyn diwedd yr wythnos roeddwn i nol ar yr heol. Roedd gen i beth poen yn y llaw ac yr asennau yn enwedig ond does dim byd allwch chi rhili gwneud ond am aros i nhw wella, felly roeddwn i\u2019n iawn i fod nol ar y beic. I\u2019r amcanion, rydw i moen rasio y Team Pursuit a\u2019r \u2018Road Race\u2019 yn y Gemau Gymanwlad, gyda\u2019r gol fwyaf ar y Road Race i fi yn bersonol. Mis nesaf mae Pencampwriaeth Prydain ar yr heol a rydw i moen ennill y Crit a chael canlyniad da yn y Road Race hefyd. Ar ol yr Haf sai wedi cael cyfle eto i weld beth hoffwn i anelu at, ond mae eleni i gyd i fi amdano dysgu gymaint ag rwy gallu a chael profiad yn y rasys mwyaf ar y calendr."}, {"text_idx": "#000014", "text": "O wybod fod Le Col-Wahoo wedi eu dewis ar gyfer y Tour de France Femmes eleni, faint o bwyslais sy\u2019n cael ei roi ar y ras honno o fewn y tim? Ydy pawb yn anelu at yr un nod? Oes \u2018na felly awyrgylch gystadleuol; pawb yn ysu i gael bod yn rhan o\u2019r Tour de France cyntaf i fenywod?"}, {"text_idx": "#000015", "text": "Efallai i\u2019r rheini sydd yn ysu i gystadlu yn y Tour de France Femmes, ond i fi ar ol trafod gyda\u2019r tim ac hefyd gyda British Cycling, rwy\u2019n credu bydd yn gam rhy pell i fi eleni. Mae\u2019r ras hefyd ar ar yr un pryd ag y Gemau Gymanwlad ar y trac felly i fi mae hyna\u2019n amcan fwy pwysig. I feicio menywod mae\u2019r ras yn gret, ac yn hynod bwysig i ddatblygiad y chwaraeon yn gyffredinol. Mae\u2019n teimlo fel cam enfawr i\u2019r peloton i gyd, a rwy\u2019n gwybod bod pawb yn y tim yn edrych ymlaen i fod yn ran fach o\u2019r hanes."}, {"text_idx": "#000016", "text": "Fel reidwraig ifanc o fewn y garfan, faint o hyder wyt ti\u2019n ei gael o reidio gyda menywod proffesiynol eraill yn enwedig rhai mwy profiadol, a faint o hyder wyt ti\u2019n ei gael o\u2019r ffaith fod y tim yn rhoi ffydd ynot ti i fynd a rasio yn y rasys mawr yma?"}, {"text_idx": "#000017", "text": "Mae\u2019r tim yn le gwych i ddatblygu fel beicwraig ifanc ond hefyd fel unigolyn a mae pawb moen codi safon pawb o\u2019i gwmpas. Mae\u2019r staff moen bod yn fwy a fwy broffesiynol bob blwyddyn ac yn gwneud popeth mae nhw gallu i wneud yn siwr bod ni y beicwyr yn y lle orau yn gorfforol ac yn feddyliol. Mae\u2019r aelodau mwy profiadol o\u2019r tim yn hoffi helpu llawer, gyda chyngor am bob dim, ar, ac bant y beic. Y peth fwyaf pwysig i fi yw bod dim gormod o bwysau ar canlyniadau a bod bob dim am ddatblygiad. Er enghraifft, ar ol 90km o Gent Wevelgem eleni roeddwn i yn wag. Roedd fy swydd i gyd amdano y ran cyntaf o\u2019r ras gyda\u2019r risg o echelon a gwynt rhyddefa. Fe wnes i fy swydd yn gynnar ac roeddwn i yn un o\u2019r grwpiau bach tu ol y peloton ar ol y Kemmelberg. Roeddwn i dal yn bell o\u2019r diwedd ond roeddwn i moen cyraedd diwedd y ras. Ar ol cwpla, fe wnaeth y DS siarad gyda fi amdano fel bod hyn yn dda i wneud bob tro, gan bod bob ras hefyd yn gyfle i wella yn gorfforol a nad yw\u2019r rasys dim ond amdano pwy sydd yn croesi y llinell yn gyntaf."}, {"text_idx": "#000018", "text": "Sut brofiad ydy bod yn rhan o\u2019r chwyldro newydd yma o fewn seiclo menywod; a thithau ar ddechrau dy yrfa fel seiclwraig broffesiynol, ydi\u2019r newidiadau cyffrous a chadarnhaol yma yn dy lenwi a chynnwrf?"}, {"text_idx": "#000019", "text": "Mae teimlad o newid yn y peloton ar y foment, yn enwedig gyda\u2019r timau \u2018World Tour\u2019 yn dod mewn ag fwy o reolau i edrych ar ol ni y beicwyr. Gyda chamau fel cyflog minimwm, rheolau i wneud gyda absenoldeb mamolaeth a fwy o rasys mawreddog, mae\u2019r chwaraeon yn mynd o nerth i nerth. Yr unig peth byddwn i\u2019n anghytuno gyda yw bod y UCI yn blaenoriaethu rhoi fwy o wobr arianol na chyflog minimwm i\u2019r rheini sydd ddim yn reido i dim World Tour. Yn fy marn i, mae angen edrych ar ol nhw sydd yn rasio i dimau \u2018Continental\u2019 neu greu lefel rhwng \u2018World Tour\u2019 a \u2018Continental\u2019 felly bod fwy o bobl gallu byw fel beicwraig proffesiynol a ddim cael swydd ar yr ochr i gallu fforddio byw."}]